Skjeberg kirke

Skjeberg kirke er en kirke fra omkring år 1100 i Sarpsborg kommune, Østfold fylke. Den tilhører Søndre Borgesyssel prosti. Kirken har rektangulær form, er bygget i stein og har 360 plasser.

Skjeberg kirke er bygget i romansk stil, men har gotisk inngangsportal. Steinkirken med uthugde hoder og runeinnskrift. Den romanske døpefonten er blant landets fineste, i mørk kleberstein fra 1100-tallet med relieffer som viser Kristus med apostel- og helgenskikkelser. Det finnes to runesteiner i yttermuren.

Skjeberg kirke ble påbygd og endret i 1300 og i 1750, og er restaurert i 1968 i stilen fra 1700-tallet. Skjeberg prestegård, bygget på 1700-tallet, ligger like ved kirken.

Adkomst til stedet er via Fv118 og Fv536.

Kilder

Eksterne lenker 
 
 Sigrid og Håkon Christie: Skjeberg kirke i «Norges kirker»
 Kirkene i Skjeberg prestegjeld
  Kirker i Norge (Kirchen in Norwegen)
 

Kirker i Sarpsborg
Kirker i Søndre Borgesyssel prosti
Norske middelalderkirker i stein
Kulturminner i Sarpsborg
Religiøse bygninger fra 1100-tallet
Langkirker i Borg bispedømme
Valgkirker i 1814